recursal/SuperWikiNEXT-32B huggingface dataset:
**סטיבן סוונסון** (באנגלית: **Steven Swanson**;‏ נולד ב-3 בדצמבר 1960,סירקיוז, ניו יורק) הוא מהנדס ובעבר אסטרונאוט בתוכנית מעבורות החלל של נאס"א. הוא היה מפקד משלחת מס' 40 לתחנת החלל הבין-לאומית.

ביוגרפיה
--------

סטיבן סוונסון נולד בסירקיוז וגדל בקולורדו. לאחר סיום בית ספר הוא למד תואר ראשון בפיזיקה באוניברסיטת קולורדו בולדר וסיים אותה בשנת 1983. בשנת 1986 הוא קיבל תואר שני במדעי המחשב מאוניברסיטה בפלורידה. בשנת 1998 הוא סיים דוקטורט באוניברסיטת טקסס A&M.

בשנת 1986 סוונסון התחיל לעבוד בתחום המחשוב ובשנת 1987 נקלט בנאס"א בתחום הנדסת מערכות.

שירות בתחום החלל
----------------

בשנת 1998 סוונסון נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביוני 2007 סוונסון טס לחלל כמומחה משימה בטיסת STS-117 במעבורת החלל אטלנטיס (פרדריק סטרקו היה מפקד צוות). מטרת המשימה הייתה להרחיב תחנת החלל הבין לאומית, להחליף חלק מהצוות ולהביא לצוות אספקה חדשה. במהלך משימה פוסום ביצע פעמיים פעילויות חוץ רכביות באורך כולל של 14 שעות.

במרץ 2009 סוונסון היה מומחה משימה ב-STS-119 של מעבורת החלל דיסקברי (לי ארשמבו היה מפקד צוות). מטרת המשימה הייתה להביא אל תחנת החלל הבינלאומית את קורה S6 ועליה מערך סולרי. במהלך משימה פוסום ביצע 2 פעילויות חוץ רכביות באורך כולל של 12.5 שעות.

במרץ 2014 סוונסון היה מומחה משימה של טיסה סויוז TMA-12M. הצוות הצטרף למשלחת מס' 39 לתחנת החלל הבין-לאומית בפיקוד של קואיצ'י וקאטה. כאשר המשלחת עזבה את תחנת החלל, סוונסון היה מפקד משלחת מס' 40 לתחנת החלל הבין-לאומית. במהלך שהייה בחלל הוא ביצע פעילות חוץ-רכבית שביעית באורך של כ-1.5 שעות. הוא חזר לכדור הארץ ב-ספטמבר 2014.

פוסום פרש מנאס"א בשנת 2015.

לאחר פרישה מנאס"א
-----------------

לאחר הפרישה סוונסון נכלל בסגל אוניברסיטה באיידהו.

קישורים חיצוניים
----------------

ויקישיתוף מדיה וקבצים בנושא **סטיבן סוונסון** בוויקישיתוף
* ביוגרפיה
* ביוגרפיה באתר נסא"א
פירוש נוסף ערך זה עוסק בעיתונאית ספורט ישראלית. אם התכוונתם למאייר ישראלי, ראו מורן ברק (מאייר).

**מורן ברק** (נולדה ב-1973) היא רופאה, עיתונאית ושדרנית ספורט ישראלית ומהנשים הבולטות בתקשורת הספורט בישראל.

ביוגרפיה
--------

ברק נולדה וגדלה בקיבוץ סאסא. כחמישה חודשים לאחר שנולדה נהרג אביה במהלך הפגזה של הצבא הסורי במלחמת ההתשה במובלעת הסורית שהתנהלה לאחר מלחמת יום הכיפורים.

בנעוריה הייתה ברק שחקנית כדורסל, ולאחר מכן עבדה מספר שנים כמאמנת כדורסל. את שירותה בצה"ל עשתה ברק בגלי צה"ל. בקיאותה בתחום הספורט הקנתה לה את תפקיד כתבת הספורט של התחנה הצבאית ועורכת חדשות הספורט בה. בשנים אלו באה במגע במסגרת תפקידה עם אנשי ערוץ הספורט, שהיה באותה תקופה בחיתוליו, ואלה הציעו לה להצטרף לצוות הערוץ לאחר שחרורה מצה"ל. ב-1998 נמנתה ברק עם צוות המקימים של התוכנית "חדשות הספורט" בערוץ, והחלה לשמש שדרנית במשחקי כדורסל המשודרים בו. את תפקיד השדרנית בערוץ היא ממלאת עד היום, למעט הפסקה בת מספר שנים בתחילת שנות האלפיים, בעקבות סירובה להמתין במגרש כדי להעביר דיווח חדשותי למהדורה היומית.

עם עזיבתה את ערוץ הספורט הצטרפה ברק לחדשות 10, שם שימשה מגישת פינת הספורט במהדורה המרכזית. לאחר שיושרו ההדורים עם ערוץ הספורט, חזרה ברק, במקביל לעבודתה בחדשות 10, לשדר משחקי כדורסל בערוץ הספורט, רוב השנים לצד הפרשן אביב לביא, וכן משחקי ליגות תיכונים בכדורסל, בכדוריד ובכדורעף בטלוויזיה החינוכית.

בין השנים 2007–2011 ניהלה ברק את הפרויקט לקידום ספורט הנשים בישראל "אתנה".

בשנת 2011 מונתה ברק לעורכת הראשית של מהדורות חדשות הספורט, תפקיד שאותו מילאה עד שנת 2014, עת ביקשה לסיים את תפקידה ולהקדיש את זמנה להתמחות לאחר שסיימה את לימודי הרפואה בפקולטה לרפואה של אוניברסיטת תל אביב.

היא עבדה בחברת נוברטיס ישראל, שימשה כמנהלת הרפואית של נציגות חברת התרופות "טקדה" היפנית בישראל ובדצמבר 2020 מונתה לסמנכ"ל קליני ומינהל רפואי בחברת המד-טק MeMed.

חיים אישיים
-----------

ברק חיה עם בת זוג ולהן תאומות.

קישורים חיצוניים
----------------

ויקישיתוף מדיה וקבצים בנושא **מורן ברק** בוויקישיתוף

* מורן ברק, במסד הנתונים הקולנועיים IMDb (באנגלית)
* שלמה מן, יעמדו בשער?, באתר העין השביעית, 22 ביוני 2011
* שלמה מן, ללא ברק, באתר העין השביעית, 5 בפברואר 2013
* ניר שועלי, מי אחראי לאולם ספורט ריק בישראל?, באתר nrg בלוגים, 24 באפריל 2013
* סרטונים שיחת נפש - מורן ברק באתר יוטיוב, ‏24 ביולי 2016

הערות שוליים
------------

1. 1 2   ד"ר מורן ברק מספרת על החיים בצל השכול, ראיון באתר יוטיוב
2. ↑  עומר חימי, בדרך הביתה, באתר nrg‏, 28 בספטמבר 2005
3. ↑  אמילי גרינצווייג‏, מורן ברק תנהל את מחלקת החדשות של ערוץ הספורט, באתר וואלה!‏, 16 ביוני 2011
4. ↑  אלכסנדר כץ, מורן ברק עוזבת את 'חדשות הספורט' אבל תישאר בערוץ; אסף כשר יחליפה, באתר אייס
**מפולת השלגים באפגניסטן** הוא אסון טבע שהתרחש ב-4 במרץ 2012 במחוז בדח'שאן שבצפון מזרח אפגניסטן. במהלכו, אירעו לפחות שלוש מפולות שלגים, כשאחת מהן מחקה לחלוטין כפר קטן שאכלס 200 אנשים, ופגעה בשני כפרים נוספים. 50 גופות של תושבי הכפר נמצאו, ו-150 נוספים מוגדרים כנעדרים.

רוב הבניינים בכפר, שבו התגוררו 24 משפחות, נבלעו לחלוטין בשלג. החל מ-7 במרץ אושרו מותם של 50 בני אדם, כשנותרו 7 ניצולים בלבד. מבין הניצולים, שלושה יצאו לשאוב מים בזמן המפולת, וכך נותרו ללא פגע. שבעה אנשים נוספים נמצאו חיים בכפר לאחר המפולת, אך שלושה נספו עקב חוסר בטיפול רפואי. שאר הניצולים נלקחו לטיפול בבית החולים הקרוב, בטג'יקיסטן. ההערכה הייתה שרוב תושבי העיירה הנעדרים או כולם מתו.

הכפר שנפגע מהמפולת היה כה נידח עד שעבר יום שלם עד שהבשורה על האסון הגיעה לפזבאד, בירת המחוז. באזור הפגוע אין כבישים, והתנועה לשם היא ברגל או על סוסים. כפרים סמוכים הציעו את עזרתם, אך צוותי החילוץ המקצועיים הגיעו למקום רק ב-6 או ב-7 במרץ, לאחר הליכה רגלית של יומיים. אנשים ממחוז דרוז ועשרים וחמישה אנשי חילוץ מטג'יקיסטן היו הסיוע החיצוני הראשון שהגיע. התקדמותם לעבר האזור הפגוע הואטה בשל מפולת נוספת. מטוס שהוביל עובדי עזרה ראשונה ועיתונאים לא הצליח להגיע לאזור בגלל מזג אוויר גרוע, בעוד שני מסוקים של הצבא האפגני הצליחו להכניס כמה עובדי סיוע לאזור. המושל שאה וואליאללה אדעב ניסה לבקר בעצמו באזור האסון, אך נקלע למפולת נוספת בדרך ונאלץ להיחלץ במסוק.

התנאים נותרו מסוכנים ביותר גם לאחר האסון. הסיכוי להמסת שלג שיגרום להצפות נרחבות המשיך לבשר על אסון בקנה מידה גדול יותר לצפון אפגניסטן, ולהקשות על התקדמותם של כוחות ההצלה.

היווצרות המפולת
---------------

מספר ימים של שלג כבד ומספר ימים של עלייה חדה בטמפרטורה שבאו בעקבותיהם יצרו תנאים אידיאליים למפולות שלגים. בשנים שקדמו לאירוע השלג ניתק באופן קבוע כפרים מרוחקים, מה שהקשה על אספקת ציוד רפואי למקומות בו הוא נחוץ. כתוצאה מכך, שיעורי המוות מדלקת ריאות עלו. יותר מ-200 בני אדם נהרגו ממפולות שלגים באפגניסטן באותו חורף, כולל 80 הרוגים לפחות במחוז בדח'שאן.

כוחות האו"ם הגיעו במטוס עם טונות של מזון וציוד רפואי בסתיו שקדם לאירוע כחלק מאסטרטגיה להתמודדות עם החורפים הקשים של האזור, אך שלושה ימים לאחר האסון אמרה פאוזיה קופי, חברת פרלמנט: "עד כה עדיין אין באזור תרופות, אין מזון ואין כוחות הצלה". קופי המשיכה ואמרה כי הכשל הוא ממשלתי, וכי צריך לחקור מדוע בכפרים שנפגעו לא הייתה אספקת חירום.

שגרירות ארצות הברית בקאבול שלחה את תנחומיה על האסון, וסיפקה אספקה שהועברה לאזור הפגוע.

הערות שוליים
------------

1. ↑  "Search for survivors after Afghan avalanches kill 42". Google. Agence France-Presse. 7 במרץ 2012. נבדק ב-8 במרץ 2012. `{{cite news}}`:  (עזרה)
2. ↑  Shah, Amir (7 במרץ 2012). "47 dead in Afghanistan avalanche". Google. Associated Press. נבדק ב-8 במרץ 2012. `{{cite news}}`:  (עזרה)
3. ↑  Alissa J. Rubin (6 במרץ 2012). "Avalanche and Attacks Add to Woes of Afghans". *New York Times*. נבדק ב-8 במרץ 2012. `{{cite news}}`:  (עזרה)
4. ↑  Bowley, Graham (7 במרץ 2012). "Avalanche Exposes Afghans' Vulnerability to Vagaries of Climate and of Aid". *New York Times*. נבדק ב-7 במרץ 2012. `{{cite news}}`:  (עזרה)
5. ↑  Amir Shah (8 במרץ 2012). "Avalanche buries Afghanistan village". Sky News. AP. נבדק ב-8 במרץ 2012. `{{cite news}}`:  (עזרה)
6. ↑  "Avalanche kills 37 in Afghan village". *The News*. AFP. 7 במרץ 2012. נבדק ב-8 במרץ 2012. `{{cite news}}`:  (עזרה)
ניאסזאורוס
**ניאסזאורוס** (שם מדעי: *Nyasasaurus* ; מילולית: "הזוחל של אגם ניאסה") הוא סוג של זוחל קדום מהקבוצה דמויי דינוזאורים, אשר לעיתים נחשב לדינוזאור אמיתי אף שהוא חי בתקופה קדומה מהם והיה חסר מספר מאפיינים שלהם. הוא התקיים לפני 245 מיליון שנה בטריאס התיכון בממצאים מטנזניה. למרות שהממצאים שלו נחשפו כבר ב-1956 הוא לא נחשב לטקסון תקף וגם לא קיבל שם. רק ב-2013 החליט החוקר סטרלינג נסביט (אנ'). שמו ניתן עקב קרבתו לאגם מלאווי שכונה בעבר "אגם ניאסה". הסוג מכיל מין בודד - *Nyasasaurus parringtoni*.

יצור זה הגיע לאורך 2 עד 3 מטרים ונחשב במשך שנים לזוחל הקרוב ביותר לדינוזאורים האמיתיים. הממצאים שלו כוללים רק מספר של עצמות שבורות כמו עצם הזרוע וכמה חוליות. מבנה העצמות שלו דמה לאלה של הצלופיזיס מהטריאס העליון ואולי הוא היה אביו האמיתי. דבר זה יהפוך את מוצא הדינוזאור האמיתי לקדום יותר מאשר לתקופה הנוכחית, כ-233.23 עד 231.4 מיליון שנה מזמננו, בה התקיימו האאורפטור וההררזאורוס וקרוביו. 

עם זאת מספר חוקרים טוענים שלא רק שאיננו דינוזאור אלא מעין קרוב של הסילאזאוריים שהיו בעלי עיקול בחוליות שמנע מהם להזדקף כמו דינוזאור אמיתי (דבר הנתון לוויכוח), אלא גם הממצאים שלו בעלי גיל צעיר יותר ולא עלה על 237 מיליון שנה.

קישורים חיצוניים
----------------

ויקישיתוף מדיה וקבצים בנושא **ניאסזאורוס** בוויקישיתוף
* ניאסזאורוס, באתר האנציקלופדיה של החיים (באנגלית)
* ניאסזאורוס, באתר GBIF (באנגלית)
**זולטן פון באלה** (בהונגרית: **Zoltán von Balla**;‏ 31 באוגוסט 1883, בודפשט – 1 באפריל 1945, בודפשט) היה שחמטאי הונגרי שזכה באליפות הונגריה בשחמט.

קריירה
------

פון באלה הגיע למקום ה-11 בתחרות קובורג, שנת 1904. בשנת 1905 הגיע למקום העשירי בתחרות וינה. בשנת 1906 ניצח באליפות הונגריה שהתקיימה בפעם הראשונה, בעיר גיור. בשנת 1911 חלק את המקום הראשון עם ז'יגמונד ברס באליפות הונגריה שהתקיימה בבודפשט. פון באלה ניצח בתחרות שהתקיימה בגיור בשנת 1911.

בשנת 1912 הגיע למקום ה-18 בתחרות ברסלב (ניצחו: עקיבא רובינשטיין ואולדריך דוראס). באותה שנה חלק פון באלה את המקומות השביעי-שמיני בתחרות פיסטיאן (ניצח: עקיבא רובינשטיין), חלק את המקום השלישי-רביעי בתחרות טמשוואר ובשנת 1913 חלק את המקום הרביעי-חמישי בתחרות בודפשט (ניצח: רודולף שפילמן).

בשנת 1916 הגיע פון באלה למקום השני בתחרות בודפשט. בשנת 1918 חלק את המקום הראשון-שני בתחרות בודפשט. באותה שנה חלק את המקום השישי-שביעי בתחרות קשאו (ניצח: ריכרד רטי). בשנת 1921 הגיע למקום החמישי בתחרות בודפשט. בשנת 1922 חלק את המקום ה-12–13 בתחרות פיסטיאן (ניצח: יפים בוגוליובוב). בשנת 1924 ניצח בתחרות בודפשט. בשנת 1925 הגיע למקום השלישי בתחרות בודפשט. בשנת 1928 הגיע למקום התשיעי בתחרות בודפשט (ניצח: חוסה ראול קפבלנקה).

בשנת 1935 חלק פון באלה את המקומות השבעה עשר והשמונה עשר בתחרות טאטאטוארוש (ניצח: לאסלו סאבו).
בשנת 1939 חלק את המקומות הראשון והשני עם לאסלו סאבו בתחרות בודפשט.
בשנת 1940 חלק את המקום הרביעי-חמישי בתחרות בודפשט, לזכרו של גזה מארוצי. (ניצח: מקס אויבה).

בסוף מלחמת העולם השנייה נפגע על ידי טנק סובייטי בתאונת דרכים ומת.[דרושה הבהרה]

קישורים חיצוניים
----------------

* זולטן פון באלה, באתר צ'סגיימס (באנגלית)
* מידע כללי

הערות שוליים
------------

1. ↑  1935 (GER-ch 3rd Aachen 1935), באתר Roger Paige's Chess Site
2. ↑  Aberdeen, Scottish Championship - 1939, באתר Roger Paige's Chess Site
3. ↑  Bad Elster 1940, באתר Roger Paige's Chess Site

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9135 2433
* NTA: 238959201
* VIAF: 285167995
* WorldCat: viaf-285167995

 |
**מאגיה ללא דמעות** (באנגלית: **Magick Without Tears)** היה הספר האחרון שנכתב על ידי המיסטיקן האנגלי אליסטר קראולי, אף על פי שהספר יצא לאור רק לאחר מותו של קראולי.

הספר נכתב בשנת 1943, והורכב מסדרה של מכתבים, אך יצא לאור רק בשנת 1954, בתוספת הקדמה מאת העורך, קארל גרמר (אנ')‏. עבור רבים, הספר הזה הוא ראייה לכך שקראולי היה צלול בדעתו גם בשנותיו האחרונות, חרף התמכרותו הקשה להרואין

שם הספר
-------

הספר יצא לאור בשם "מאגיה ללא דמעות", אך תחילה היה שמו "אליסטר מבאר הכל" (Aleister Explains Everything).

תקציר
-----

הספר מורכב מ-80 מכתבים לאנשים שחקרו ולמדו את תורת הנסתר בכלל ואת המאגיה בפרט. המכתבים המתועדים בספר מנגישים את תובנותיו של קראולי בתחומי הקשורים למאגיה ולת'למה, בבהירות ושנינות. בין נושאי הספר ניתן למצוא את הקבלה, יוגה, אסטרולוגיה, מוות, דת, נישואים, ועוד.

מהדורות
-------

* מהדורה ראשונה יצאה בשנת 1954, וכללה הקדמה מעורך הספר, קארל גרמר.
* מהדורה שנייה יצאה בשנת 1973.
* בשנת 1982, יצאה המדורה השלישית הספר.
* מהדורה רביעית יצאה לאור ב-1 באפריל 1991, וכללה הקדמה ועריכה מחודשת של ישראל רגארדי‏.

הערות שוליים
------------

1. ↑  Aleister Crowley - Magic Without Tears, Dragon Ebooks - Rare and Occult Books
2. ↑  **Magick Without Tears**
3. ↑  Aleister Crowley, **Magick Without Tears**, Thelema Media, 1991-04, מסת"ב 978-0-9726583-5-5. (באנגלית)
4. ↑  Magick Without Tears av Aleister Crowley (E-bok), Bokus.com (בשוודית)
5. ↑  WikiVisually.com, wikivisually.com
**משמר הקרמלין** (ברוסית: **Кремлëвский полк** - "קרמליובסקי פולק") רשמית ידוע בתור **המשמר הנשיאותי** (ברוסית: **Президентский полк** - "פרזידנטסקי פולק") הוא רגימנט המהווה חלק משירות האבטחה הפדרלי של רוסיה ותפקידו לאבטח את מבני הקרמלין ואת ראשי המדינה בעת טקסים ואירועים רשמיים במתחם הקרמלין.

בהתאם לחוק פדרלי מה-8 בדצמבר 1997 המשמר מופקד גם על אש התמיד בקבר החייל האלמוני שבחומת הקרמלין. המשמר הוקם לראשונה ב-7 במאי 1936.

מפקדת המשמר ממוקמת בבניין ארסנל הקרמלין.

היסטוריה
--------

עם ההחלטה להעביר את בירת רוסיה מפטרוגרד למוסקבה בראשית 1918 ולמקם את מבני השלטון מחדש בקרמלין, הופקדה האחריות לשמור על מבני הממשלה וראשי השלטון בידי גדוד רובאי לטביה האדום (Latviešu strēlnieki).

בספטמבר 1918 הועבר גדוד הרובאים להילחם בכוחות הלבנים במלחמת האזרחים, ותלמידי בית הספר הגבוה לפיקוד צבאי של מוסקבה הופקדו על משמר מבני הקרמלין. לצורך כך הועברו כיתות בית הספר ומגורי התלמידים לתוך הקרמלין.

באוקטובר 1935 הועבר בית הספר מהקרמלין, וגדוד מיוחד הוקם ב-8 באפריל 1936 להחליף את התלמידים בשמירה על המבנים. ב-28 בינואר 1936 הועבר הפיקוד על המשמר ממשרד ההגנה של ברית המועצות למשרד לענייני פנים (ה־NKVD). ב-8 במאי 1936 שונה שם המשמר מ"פלוגה למטרה המיוחדת" ל"רגימנט למטרה מיוחדת".

בראשית הלוחמה בין ברית המועצות לגרמניה הנאצית בשנת 1941 הוגברה השמירה על מבני השלטון והצבא בקרמלין, אולם יחידות צלפים של המשמר נשלחו בין השנים 1942–1943 להילחם בחזית, והרגו למעלה מ-1,200 חיילים גרמנים. מבין לוחמי הגדוד נפלו בלוחמה 97 לוחמים. ב-23 בפברואר 1944 הועטר הגדוד בעיטור הדגל האדום.

בשנת 1952 אורגן הגדוד מחדש וסופח לק.ג.ב. ב-8 במאי 1967 נכח הגדוד בטקס החנוכה של קבר החייל האלמוני שבגן אלכסנדר.

בשנת 1993 שולב הגדוד בשירות האבטחה הפדרלי של רוסיה. ב-7 במאי 2006 שונה סמל הגדוד והוענקו לגדוד מדים רשמיים חדשים (כולל אימוץ השאקו ההיסטורי) הדומים למדי המשמר הקיסרי אשר היה אחראי לשמירה על הצאר עד שנת 1914.

חלק מהיחידות שוכנות בצריפי לפורטובו בקרבת הקרמלין.

גלריה
-----

* מסמלי משמר הקרמליןמסמלי משמר הקרמלין
* החלפת משמר בקבר החייל האלמוני בגן אלכסנדר שבסמוך לחומת הקרמלין.החלפת משמר בקבר החייל האלמוני בגן אלכסנדר שבסמוך לחומת הקרמלין.
* חיילי המשמר בסמוך לקבר החייל האלמוני.חיילי המשמר בסמוך לקבר החייל האלמוני.
* משמר הקרמלין בעת מצעד יום הניצחון בכיכר האדומה במוסקבה, 9 במאי 2010.משמר הקרמלין בעת מצעד יום הניצחון בכיכר האדומה במוסקבה, 9 במאי 2010.
* חיילי המשמר במדי טקס.חיילי המשמר במדי טקס.
* חיילי המשמר בטקס השבעת נשיא רוסיה 2018חיילי המשמר בטקס השבעת נשיא רוסיה 2018
* חיילי משמר הקרמלין בטקס ההשבעה של ולדימיר פוטין 2012חיילי משמר הקרמלין בטקס ההשבעה של ולדימיר פוטין 2012
* משמר כבוד של משמר הקרמלין בטקס ההשבעה של הנשיא דימטרי מדבדב 2008משמר כבוד של משמר הקרמלין בטקס ההשבעה של הנשיא דימטרי מדבדב 2008

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **משמר הקרמלין** |

* אתר האינטרנט הרשמי של משמר הקרמלין (ברוסית)
שגיאות פרמטריות בתבנית:מקורות   
פרמטרי חובה [ נושא ] חסרים 


**וֵטוֹ** (בלטינית: **Veto** - "**אני אוסר**". בעברית: **הַחְלָטָה חוֹסֶמֶת**) הוא השם לזכות שניתנה ליחיד או לקבוצה למנוע פעולה מסוימת באופן חד צדדי. זכות הווטו יכולה להעניק כוח בלתי-מוגבל לעצור שינוי, אך לא כדי לחייב שינוי.

מקורו של הווטו ברפובליקה הרומית שם הייתה לטריבונים הזכות להטיל וטו על כל ההחלטות והפעולות של כל מוסד או בעל תפקיד ברפובליקה. זאת על מנת להגן על הפלבאים. לקונסולים הרומאים הייתה בפועל זכות וטו, כיוון שכל החלטה שלהם הייתה צריכה להיות מוסכמת על שניהם.

שיטת וסטמינסטר
--------------

בשיטת וסטמינסטר וברוב המלוכות החוקתיות, נתונה זכות וטו למונרך, שלוחו, או לנשיא דמוי מונרך. באוסטרליה למשל, המלך יכול להטיל וטו, בעזרת המושל הכללי, על חקיקה תוך שנה מיום קבלתה. למלך יש זכות דומה גם בקנדה. זו היא זכות שכמעט לא משתמשים בה.

ארצות הברית
-----------

המלה "וטו" לא מופיעה בחוקת ארצות הברית אך הסעיף הראשון של החוקה קובע שכל חקיקה שהתקבלה על ידי שני בתי הקונגרס תועבר לנשיא ארצות הברית לשם קבלת אישורו. אם הנשיא מחזיר את הצעת החוק לקונגרס בתוך עשרה ימים (לא כולל ימי ראשון) הצעת החוק לא הופכת לחוק. רוב של שני שלישים של שני בתי הקונגרס יכול לקבל חוק גם בלי אישורו של הנשיא.

מושג הווטו בחוקת ארצות הברית נגזר מהמושג הבריטי של "הסכמה מלכותית" (*Royal Assent*). ב-5 באפריל 1792 הטיל הנשיא ג'ורג' וושינגטון וטו על הצעת חוק להקצאת נציגים בבית הנבחרים של ארצות הברית מטעם מדינות ארצות הברית. זו הייתה הפעם הראשונה שנשיא אמריקאי השתמש בזכות הווטו. הפעם הראשונה שהקונגרס ביטל את הווטו של הנשיא הייתה ב-3 במרץ 1845.

### וטו על סעיף

בדרך כלל וטו מוטל על מכלול שלם של חקיקה. בחלק ממדינות ארצות הברית למושלים יש את הכוח להטיל וטו רק על סעיפים ספציפיים מהצעות חוק, אך לאשר סעיפים אחרים. במקרה כזה החוק חוזר לבית המחוקקים של המדינה והוא יכול לבחור לקבל את הגרסה המתוקנת או לוותר על הצעת החוק לגמרי. כוח זה בידי המושלים שנוי במחלוקת, שהגיעה לשיאה כאשר מושל ויסקונסין טומי תומפסון מחק מילים מסוימות מהצעת חוק כך שהמילים שנותרו הרכיבו משפטים שונים לגמרי ששינו בתכלית את משמעות הצעת החוק. ישנן מדינות המתירות למושל וטו על סעיפים רק בהצעות חוק הנוגעות לתקציבים. הקונגרס האמריקאי העביר חוק המתיר לנשיא למחוק עד שלושה סעיפי הקצבה בהצעות חוק שכאלו, אך בית המשפט העליון של ארצות הברית קבע שהצעת החוק אינה חוקתית.

חוקת קונפדרציית המדינות של אמריקה העניקה לנשיא הקונפדרציה את הזכות להטיל וטו על סעיפי הקצבה בודדים, מתוך נטייה להגביל את הממשלה הפדרלית, שנתפסה כגדולה יתר על המידה.

האו"ם
-----

 ערך מורחב – **זכות הוטו במועצת הביטחון של האו"ם**  

במועצת הביטחון של האו"ם יש לחמש החברות הקבועות - ארצות הברית, רוסיה, סין, צרפת ובריטניה - זכות וטו. אם אחת המדינות מצביעה נגד הצעת החלטה לוועדה הרי שההצעה נדחית, גם אם כל שאר המדינות החברות מצביעות בעד.

פולין
-----

בחוקת פולין במאה ה-17 וה-18 היה מושג שכונה "ליברום וטו" (*Liberum veto*). כל הצעות החוק היו צריכות להתקבל על ידי הסיים ללא מתנגדים, ואם חבר פרלמנט כלשהו הצביע נגד משהו, לא רק שהצעת החוק נדחתה, אלא גם הגוף המחוקק עצמו פוזר.

וטו אפיפיורי
------------

 ערך מורחב – **Jus exclusivae**  

וטו של שליט על החלטות בחירת אפיפיור של קונקלווה, הזכות בוטלה על ידי פיוס העשירי ב-1903.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11978384x (data)
* GND: 4342676-1
* NARA: 10642598
* NDL: 00567131
* NKC: ph945759

 |
**שזאם** (באנגלית: **Shazam**) הוא יישומון סלולרי, המשתמש במיקרופון של הטלפון החכם כדי לדגום קטעי מוזיקה ולזהות את מקורם. האפליקציה דוגמת את הצלילים, שולחת את המידע לשרתי החברה ומחזירה למשתמש תשובה לגבי פרטי השיר או הקטע המוזיקלי המושמע. כמו כן המשתמש מקבל קישורים למידע נוסף על השיר כגון מידע על הלהקה או האמן המבצע, קישורים לסרטוני וידאו בנושא ולינק להורדת השיר מ-iTunes.

בשנת 2017 שזאם נרכשה על ידי אפל תמורת 400 מיליון דולר אמריקני.

על היישומון
-----------

האפליקציה היא מוצר של חברת "שזאם" אשר נוסדה בשנת 1999 על ידי כריס ברטון, פיליפ אינגלברכט, אייברי וואנג ודהיראג' מוקרג'י. בתחילת שיווקה בשנת 2002, ועד כניסתם של הסמארטפונים לשוק, הייתה שזאם שירות טלפוני ללא אפליקציה. השירות כונה "2580" על שם המספר שהיה צריך המשתמש לחייג כדי לקבל את השירות. המכשיר במהלך השיחה היה דוגם את הצלילים, הטלפון היה מתנתק בעצמו לאחר 30 שניות והמשתמש היה מקבל מסרון עם פרטי השיר.

שזאם פועלת באמצעות שיטה המכונה "**טביעת אצבע אקוסטית**". האפליקציה ממפה את התבנית של השיר ומחפשת השוואה באמצעות מקצב, עוצמה ותדרים. היא אינה מנתחת את השיר כולו אלא משתמשת בנקודות "שיא", שבהן הקצב והאינטנסיביות גבוהים במיוחד. כך נוצרת תבנית פשוטה יחסית שבעזרתה יהיה תהליך ההשוואה יעיל ומהיר יותר. לחברה מאגר מידע עם מאות מיליוני קודים, וכאשר דוגם המשתמש צלילים הם מומרים לקודים ונשלחים לשרתי החברה, שם הם עוברים תהליך השוואה. לאחר מכן מקבל המשתמש את פרטי המידע על השיר.

### מערכות הפעלה תומכות

לאפליקציה גרסאות עבור מגוון רחב של מערכות הפעלה: אנדרואיד, iOS, Windows Phone, ומערכות ההפעלה של נוקיה ובלקברי.

שזאם בישראל
-----------

בשנת 2012 הוכרז על שיתוף פעולה של שזאם עם חברת פטיפון הישראלית. לפי שיתוף פעולה זה יוכלו משתמשים לקבל מידע על שירים בעברית, אך רק של כאלה שהופקו על ידי חברת פטיפון ואישרו את התיוג.

ראו גם
------

* סאונדהאונד

קישורים חיצוניים
----------------

ויקישיתוף מדיה וקבצים בנושא **שזאם** בוויקישיתוף
* אתר האינטרנט הרשמי של שזאם
*

הערות שוליים
------------

1. ↑  עומר כביר, רשמית: אפל קנתה את Shazam בכ-400 מיליון דולר, באתר כלכליסט, 12 בדצמבר 2017
2. ↑  אילנה ברודו, איך עובד שזאם, באתר של "רשת 13", 20 באפריל 2011 (במקור, מאתר "nana10")  
הראל עילם, גיקיפדיה: איך Shazam מזהה את השירים שאנחנו אוהבים?, באתר כלכליסט, 30 ביולי 2013
3. ↑  דני אנין, ‏שזאם משתדרגת: תיוג תוכניות טלוויזיה וגם שירים בעברית, באתר ‏מאקו‏, 18 בספטמבר 2012

  


| שירותי מוזיקה דיגיטליים |
| --- |
| שירותים פעילים | Anghami • אפל מיוזיק • בנדקמפ • ביטפורט • בליפ.קום • בומפליי מיוזיק • CD Baby •‏ דיגיטלי אימפורטד • דיטו מיוזיק • דיג'יי-שופ • הופלה • אייסקאסט • iHeartRadio •‏ חנות האייטונס • ג'מנדו • ג'ונו רקורדס • לייב-365 • LiveXLive (Slacker) •‏ מגנטון • מלון • מיקסקלאוד • מוב • מיוזיק גלו • נימביט • NoiseTrade •‏ ONErpm •‏ פנדורה • פפטארי • קובוז • רדיו.קום • רוק-מיי-ראן •‏ רוקסי • ספינלט • ספוטיפיי • סאונדקלאוד •‏ יאנדקס. מוזיקה • טיידל • אמזון מיוזיק • ‏Last.fm • שזאם • דיזר • יוטיוב מיוזיק • eSound |
| שירותים לא פעילים | בלאקברי וורלד • גוגל פליי מיוזיק • גרובשרק • קאזה • רדיו |
**מקסימיליאנו "מקסי" בריאן רולון** (בספרדית: **Maximiliano "Maxi" Brian Rolón**;‏ 19 בינואר 1995 – 14 במאי 2022) היה כדורגלן ארגנטינאי ששיחק בעמדת קשר הכנף.

קריירת מועדונים
---------------

רולון נולד ברוסאריו שבארגנטינה, והחל לשחק כדורגל במחלקת הנוער של אתלטיקו לוחאן המקומית. בשנת 2007 הצטרף למחלקת הנוער המקומית של ברצלונה, ובשנת 2010 הצטרף ללה מאסיה. בשנת 2013 הושאל לקורנייה.

בחודש מאי 2014 הצטרף רולון לברצלונה אתלטיק, קבוצת המילואים של ברצלונה, ששיחקה בליגה הספרדית השנייה. ב-4 באוקטובר הוא ערך את הופעת הבכורה שלו בקבוצה, כשהחליף את חואן קאמרה בהפסד 0–1 ללוגו. בסך הכל ערך רולון 24 הופעות ליגה במדי קבוצת המילואים של ברצלונה, במסגרת הליגה הספרדית השנייה והליגה הספרדית השלישית.

ב-16 בפברואר 2016 חתם רולון על חוזה לעונה אחת בסנטוס מליגת העל הברזילאית. ב-6 ביולי הוא התיר את חוזהו במועדון, לאחר שקיבל דקות משחק מועטות.

ב-31 בינואר 2017 חזר רולון לספרד, וחתם על חוזה לחצי עונה בלוגו מהליגה הספרדית השנייה. בקיץ 2017, בתום חוזהו, עזב את המועדון, לאחר שערך שתי הופעות ליגה בלבד.

ב-26 באוגוסט 2017 חתם בארסנאל דה סרנדי מליגת העל הארגנטינאית, במדיה ערך ארבע הופעות ליגה.

ב-22 בינואר 2018 חתם בקוקימבו אונידו מהליגה הצ'יליאנית השנייה, במדיה ערך 15 הופעות ליגה.

ב-27 בנובמבר 2018 חתם רולון במועדון הספרדי פוביז'ה קסאס. הוא ערך שתי הופעות ליגה במדי המועדון, והבקיע שלושה שערים, שלושתם בפנדלים.

ב-9 בפברואר 2019 חתם רולון בפוארסה אמריז'ה מליגת העל האקוודורית, במדיה ערך תשע הופעות ליגה.

ב-21 באוגוסט 2020 חתם רולון בא-דיוואניה מליגת העל העיראקית, במדיה שיחק עד למותו.

קריירה בינלאומית
----------------

רולון היה חלק מסגל נבחרת ארגנטינה עד גיל 20, וזכה עמה באליפות אמריקה הדרומית עד גיל 20 בשנת 2015.

מותו
----

ב-14 במאי 2022 מת רולון יחד עם אחיו אריאל, כאשר הרכב בו נסעו השניים התנגש בעץ.

תארים
-----

ברצלונה
* ליגת האלופות לנוער (1): 2013/2014

סנטוס
* אליפות סאו פאולו (1): 2016

נבחרת ארגנטינה עד גיל 20
* אליפות אמריקה הדרומית עד גיל 20 (1): 2015

קישורים חיצוניים
----------------

* מקסי רולון, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

הערות שוליים
------------

1. ↑  MAXI ROLÓN, TRAS LA HUELLA DE MESSI באתר El Gráfico, ‏ 28 בפברואר 2012 (בספרדית)
2. ↑  Barça B pre-season plans באתר הרשמי של ברצלונה, 7 במאי 2014 (באנגלית)
3. ↑  Santos acerta com atacante argentino Maxi Rolón até o fim de 2016 באתר Globo Esporte, ‏ 16 בפברואר 2016 (בפורטוגזית)
4. ↑  Sem ser aproveitado, argentino Maxi Rolón rescinde contrato com o Santos באתר Lance!, ‏ 6 ביולי 2016 (בפורטוגזית)
5. ↑  Maxi Rolón, nuevo jugador del CD Lugo באתר הרשמי של לוגו, 31 בינואר 2017 (בספרדית)
6. ↑  El Lugo comunica las bajas y la composición actual de la plantilla באתר אס, 12 ביוני 2017 (בספרדית)
7. ↑  Maxi Rolón espera en el Pubilla Casas באתר מונדו דפורטיבו, 27 בנובמבר 2018 (בספרדית)
8. ↑  Dos hermanos que jugaban en la Liga Casildense murieron al chocar contra un árbol en la ruta 33 באתר Diario El Ciudadano y la Región, ‏ 14 במאי 2022 (בספרדית)
| פרטים ביוגרפיים |
| --- |
| שם | חנה פניכל פיטקין |
| שמות נוספים |  |
| תיאור |  |
| תאריך לידה לועזי | 17 ביולי 1931 |
| תאריך לידה עברי |  |
| מקום לידה |  |
| תאריך פטירה לועזי |  |
| תאריך פטירה עברי |  |
| מקום פטירה |  |

**חנה פניכל פיטקין** (‏17 ביולי 1931- 6 במאי 2023) הייתה תאורטיקנית פוליטית יהודייה-אמריקאית. פרופסור אמריטוס למדעי המדינה באוניברסיטת קליפורניה בברקלי. בתם של אוטו פניכל וחנה פניכל. פיטקין נולדה בברלין והיגרה לארצות הברית בשנת 1938. היא קיבלה את התואר דוקטור לפילוסופיה מאוניברסיטת ברקלי בשנת 1961. בשנת 1982 הוענק לה פרס מצוינות בהוראה מטעם אוניברסיטת קליפורניה בברקלי.  היא ידועה בעיקר במחקר המכונן שלה, "מושג הייצוג", (The Concept of Representation), שפורסם בשנת 1967.

תחומי העניין המגוונים של פיטקין נעים בין ההיסטוריה של המחשבה הפוליטית האירופית מימי קדם ועד לזמנים המודרניים, דרך פילוסופיית אנליטית וניתוח טקסטואלי, וכלה בסוגיות של פסיכואנליזה ומגדר בתיאוריות פוליטיות וחברתיות.

ספריה של פיטקין הם: "מושג הייצוג" (1967), "ויטגנשטיין וצדק" (1972, 1984, 1992), ו"הון הוא אישה: מגדר ופוליטיקה במחשבתו של ניקולו מקיאוולי"(1984, 1999), בנוסף, היא כתבה מאמרים רבים וערכה כרכים עבי כרס. בשנת 1998 פרסמה את "התקפת הבלוב: מושג 'החברתי' של חנה ארנדט". מבחר רחב של כתביה נאסף ונערך ב"חנה פניכל פיטקין: פוליטיקה, צדק, פעולה" (2016).

בשנת 2003 הוענק לה פרס יוהאן סקוטה, במדעי המדינה, על עבודתה העיונית פורצת הדרך, ובעיקר על "בעיית הייצוג". היא הייתה נשואה לתאורטיקן הפוליטי ג'ון שר. חלק מתלמידיה הם תאורטיקנים פוליטיים ראויים לציון כמו דייוויד לייטן (אוניברסיטת סטנפורד), דן אבנון (האוניברסיטה העברית, ירושלים), ליסה וידן (אוניברסיטת שיקגו) ומרי ג'דיץ (אוניברסיטת נורת'ווסטרן).

קישורים חיצוניים
----------------

* שיחה עם חנה פניכל פיטקין

הערות שוליים
------------

1. ↑  *Contemporary Authors Online*, s.v. "Hanna Fenichel Pitkin." Accessed March 5, 2008.
2. ↑  Distinguished Teaching Award, UC Berkeley

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266657105171
* BIBSYS: 90125025
* BNE: XX891674
* BnF: cb12371691f (data)
* CiNii: DA00196591
* GND: 114661618
* ISNI: 0000 0001 0893 1019
* LCCN: n83059902
* NDL: 001281586
* NLA: 49286368
* NTA: 068968469
* RERO: 02-A003697559
* SNAC: w6s903h1
* SUDOC: 032746121
* Trove: 1490528
* VIAF: 44377570
* WorldCat: lccn-n83059902

 |
**עצרת הכוחות הדמוקרטים של גינאה** (בצרפתית: **Rassemblement des forces démocratiques de Guinée** או **Mouvement des Forces démocratiques de Guinée**) הייתה קבוצת מורדים שפעלה בגינאה בשנים 1996–2001.

היסטוריה
--------

הארגון נוצר בשנת 1996 על ידי קצינים וחיילים מגינאה שנמלטו לליבריה לאחר שנכשלו בניסיון הפיכה נגד נשיא גינאה לנסנה קונטה באותה שנה.

קבוצה זו יוצגה בתקשורת על ידי אדם שהזדהה בשם מוחמד לאמין פופאנה, אך זהותו מוטלת בספק.

קבוצת המורדים פעלה בגינאה ובליבריה, והם מנו 1,800–5,000 חיילים.

תומכיהם היו החזית המהפכנית המאוחדת ולכאורה גם ממשלות בורקינה פאסו, לוב וליבריה.

פעילות הארגון הגיעה לשיאה מספטמבר 2000 עד מרץ 2001, אז הם יצאו בסדרת התקפות נגד מוסדות ממשלת גינאה ופקידיה בערים ועיירות בדרום המדינה, וניסו לגרום למלחמת אזרחים. כוחות צבא מגינאה תקפו את חיילי הארגון בשטחה של ליבריה, ואף פגעו בחיילי המדינה.

פגישה שנערכה בין נציגי גינאה וליבריה במסגרת הקהילה הכלכלית של מדינות מערב אפריקה הצליחה למנוע מהסכסוך להפוך למלחמה כוללת.

הערות שוליים
------------

1. ↑  "Africa Research Bulletin: Political, Social and Cultural Series, January 1st-31st 2001 Published February 22nd 2001". *Africa Research Bulletin: Political, Social and Cultural Series*. **38**: 14251–14286. doi:10.1111/1467-825X.00123.
2. ↑  "RFDG". *ucdp.uu.se*. נבדק ב-2020-08-08.
3. ↑  "Guinea: Government". *ucdp.uu.se*. נבדק ב-2020-08-08.
4. ↑  "Guinea and Sierra Leone: No place of refuge" (PDF).
5. ↑  "Guinea: Armed men abduct missionaries, attack garrison - Guinea". *ReliefWeb* (באנגלית). נבדק ב-2020-08-08.
6. ↑  Milner, James (2005). "The Militarization and Demilitarization of Refugee Camps in Guinea" (PDF). p. 149. ארכיון (PDF) מ-15 בינואר 2011. `{{cite web}}`:  (עזרה)
7. ↑  "Africa Research Bulletin: Political, Social and Cultural Series, April 1st-30th 2001 Published May 31st 2001". *Africa Research Bulletin: Political, Social and Cultural Series*. **38**: 14359–14394. doi:10.1111/1467-825X.00129.
**ראס א-שטן (رأس الشيطان)**
(למפת סיני מוגדלת)אל-ערישאל-עריש
אסמאעיליהאסמאעיליה
שארם א-שייח'שארם א-שייח'
סואץסואץ
ג'בל קתרינהג'בל קתרינה
טאבהטאבה
נואיבהנואיבה
אבו רודסאבו רודס
נח'לנח'ל
א-טורא-טור
פורט סעידפורט סעיד
**ישראל**
**ירדן**
**ערב  
הסעודית**
**הים התיכון**
**הים האדום**ראס א-שטן (رأس الشيطان)**ראס א-שטן (رأس الشيطان)**(למפת סיני רגילה)אל-ערישאל-עריש
אסמאעיליהאסמאעיליה
שארם א-שייח'שארם א-שייח'
סואץסואץ
ג'בל קתרינהג'בל קתרינה
טאבהטאבה
נואיבהנואיבה
אבו רודסאבו רודס
נח'לנח'ל
א-טורא-טור
פורט סעידפורט סעיד
**ישראל**
**ירדן**
**ערב  
הסעודית**
**הים התיכון**
**הים האדום**ראס א-שטן (رأس الشيطان)**ראס א-שטן (رأس الشيطان)**
**ראס א-שטן** (או "ראס אל שטן", בערבית: **رأس الشيطان**, "הראש של שני החופים") הוא מפרץ הנמצא כ-50 ק"מ דרומית לטאבה, בחצי האי סיני שבמצרים. רצועת החוף ראס א-שטן נחשבת ליעד תיירותי בקרב ישראלים רבים, חרף אזהרות מסע רשמיות לשטח מצרי זה וכן לסיני כולה.

השם ניתן לרצועה, מכיוון שישנו הר סלעי, בתוך הים, עם בליטה בקצהו, הנראית כמו ראש והוא למעשה נקודת ההשקה/המפגש של שני החופים: "מון איילנד" ו"ראס סיני".

תיירים ישראלים רבים, אשר טיילו ונפשו במפרץ, בסוף שנות ה-80, טעו ושבשו את הגיית השם בערבית ל"ראס השטן", זאת בשל קצה ראש ההר הסלעי, הנראה בחושך ובלילה כמו ראש של שטן.

רצועת החוף משופעת שוניות אלמוגים, המושך צוללים.

מתקפת הטרור בחוף
----------------

 ערך מורחב – **מתקפת הטרור בסיני (2004)**  

בליל ה-7 באוקטובר 2004 התפוצצו שלוש מכוניות תופת באזורי נופש המאופיינים בתיירות ישראלית בחופי סיני וגרמו למותם של 34 בני אדם מהם 13 ישראלים, ופציעתם של כ-100. שניים מהמטענים התפוצצו בראס א-שטן והשלישי, הגדול מכולם, בטאבה. בראס א-שטן התפוצצו המטענים בכניסה לשני חופים, "חוף מובארכ" (הידוע כיום בשמו ״ראס סיני״) וה"מון איילנד", אשר בו נהרגו שלושה ישראלים ונפצעו שמונה נוספים.

בשנת 2006 הורשעו יונס מוחמד מחמוד, אוסאמה א-נחלאוי ומוחמד ג'איז סבח בביצוע מעשה טרור, רצח, אחזקת נשק לא-חוקי והשתייכות לארגון טרור, ונגזר עליהם גזר דין מוות. השלושה היו חברים בארגונים אסלאמיים, אך לא הוכח הקשר ביניהם לבין ארגון הטרור אל-קאעדה.

לקריאה נוספת
------------

* מתיו טיג, **סיני – חלום ושברו – מרירות המולידה טרור רוחשת בקרב שבטי הבדואים בחצי האי סיני**, נשיונל ג'יאוגרפיק, גיליון 130, מארס 2009

קישורים חיצוניים
----------------

* סוכנויות הידיעות, שלושה ממתכנני הפיגועים בסיני באוקטובר 2004 נידונו למוות, באתר הארץ, 30 בנובמבר 2006
* כתבי ynet, אנשי השב"כ בטאבה; לפחות 19 ישראלים נהרגו, באתר ynet, 8 באוקטובר 2004

הערות שוליים
------------

1. ↑  אזהרת מסע – מצרים (חצי האי סיני): צפון סיני ודרום סיני, באתר המטה לביטחון לאומי
2. ↑  אזהרות מסע: מצרים, באתר gov.il
**אסרולה** (שם מדעי: *Malpighia glabra* ידוע בכינוי **דובדבן ברבדוס**) הוא מין של מלפיגיה, סוג צמחים בעלי פרחים הנפוץ באמריקה הדרומית. האסרולה הוא עץ נמוך קומה (צומח לגובה של עד שלושה מטרים) הנושא פרי דמוי דובדבן הקרוי על שמו. 

פירות האסרולה עשירים בוויטמינים ונמכרים כמיץ שטעמו חמוץ ומרוכז.

תפוצה
-----

האסרולה הוא מין מקומי לאיים הקריביים (בפרט איי הודו המערבית), ומשם התפשט המין לאמריקה הדרומית והמרכזית, מקסיקו וטקסס.

מאפיינים
--------

עצי האסרולה הם ירוקי עד, עליהם בעלי צורה פשוטה ושפה תמימה, קצה מעוגל וגוון ירוק כהה.

הפרחים צומחים במקבצים של שתיים עד חמש פריחות יחדיו, כל פריחה בעלת חמישה עלי כותרת בגוון ורוד-אדום.

הפרי הוא ענבה עסיסית בעלת ציפה מבריקה, שגוונה מאדים עם ההבשלה, המכילה בין שניים לשלושה זרעים קטנים וקשים. טעם הפירות חמוץ עד מתוק, והם מכילים כמות גדולה של ויטמין C (בין אחוז ל-4.5 אחוז ממשקל הפרי הוא חומצה אסקורבית). לשם השוואה, תפוז מקולף לרוב יכיל כ-0.05% (כ-50 מ"ג ל-100 גרם) של חומצה אסקורבית. האסרולה עשירה בוויטמינים נוספים - מכילה כמות של ויטמין A הדומה לגזר, ריבופלאבין וניאצין.

הפרי מכיל מינרלים כגון גופרית, אשלגן, חומצה מאלית, ברזל, סידן ועוד. הסוכרים שבו כוללים דקסטרוז, סוכרוז ופרוקטוז.

ערכים תזונתיים
--------------

בשימוש האדם
-----------

האסרולה משמש כמזון מקומי באמריקה הדרומית, שם הוא נמכר למאכל בדומה לדובדבנים. אחד מהשימושים הנפוצים ביותר בו הוא למיצים - מיץ האסרולה נחשב עשיר בוויטמינים, ומהווה תחליף מקומי באיים הקריביים למיץ התפוזים, הפופולרי באמריקה הצפונית.

שימוש נוסף הוא כמרכיב בקוסמטיקה - הודות לריכוז ויטמין A וחומצה אסקורבית, יש המכינים ממנו מסיכות פנים. יעילותו של האסרולה בתחום זה לא הוכחה מדעית.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אסרולה** |
| ויקימינים טקסונומיה בוויקימינים: **Malpighia glabra** |

* אסרולה, באתר ITIS (באנגלית)
* אסרולה, באתר NCBI (באנגלית)
* אסרולה, באתר האנציקלופדיה של החיים (באנגלית)
* אסרולה, באתר Tropicos (באנגלית)
* אסרולה, באתר GBIF (באנגלית)
* אסרולה, באתר The Plant List (באנגלית)
* אסרולה, באתר IPNI (באנגלית)
* ערכים תזונתיים - מקור
* מידע על תנאי גידול של אסרולה

הערות שוליים
------------

1. ↑  אסרולה באתר הרשימה האדומה של IUCN
2. ↑  Acerola information from Drugs.com
3. ↑  Tropical Plant Database entry for: Acerola - Malpighia glabra
הרב שלמה אלישיב
הרב אלישיב
**בית מדרש תפארת בחורים** הוא בית מדרש וכולל אברכים במרכזה של שכונת מאה שערים בירושלים, בית המדרש נוסד על ידי הרב אברהם אלישיב (אביו של הרב יוסף שלום אלישיב) עם עלייתו ארצה מהומל שבבלארוס. מקור שמו הוא בפסוק **"תִּפְאֶרֶת בַּחוּרִים כֹּחָם, וַהֲדַר זְקֵנִים שֵׂיבָה"** (משלי, כ', כ"ט)

יסוד בית המדרש
--------------

בשנת 1912 שרר בארץ ישראל מצב כלכלי קשה, סוג של מיתון אשר פגע מאוד בתושביה של העיר ירושלים ובין היתר גם בתושביה המרודים יותר שהיו האברכים החרדיים. בחורים חרדיים רבים נאלצו לצאת לשוק העבודה גם אם דבר זה התנגש בקונפליקט עם האמונה והתפיסה הדתית של הציבור החרדי. בחורים חרדיים רבים נזרקו מקהילותיהם לאחר יציאתם לשוק העבודה לאחר שקרסו מבחינה כלכלית.

באותה שנה, 1912, עלו ארצה הרב שלמה אלישיב ("בעל הלשם" ע"ש ספרו "לשם שבו ואחלמה") וחתנו, הרב אברהם אלישיב ("בעל ביכורי אברהם" ע"ש ספרו) שהיה רבה הראשי של העיר הומל שבבלארוס. הרב אברהם החליט להילחם בתופעה וכך הקים ביחד עם חותנו, הרב שלמה את חברת תפארת בחורים שבית הכנסת שלה שימש שטיבל (בית כנסת פעיל בכל שעות היממה). סדר היום היה מתחיל בשעה 4 לפנות בוקר, אז היו מקימים משנתם חבורת 'המעוררים' שלעיתים היו מתקשים להגיע לבית הכנסת גם בתקופות עוצר כמו בימי המנדט הבריטי.

מבין הדמויות המוכרות בבית המדרש ניתן למנות את הרב שלמה אלישיב ואת הרב שלמה שבדרון וגם את הרב נחום אוירבך (בלכר) שהיה אחראי גם בסיוע הקמת חברת תפארת בחורים ועל ניהולה. רבה של 'תפארת בחורים' היה הרב אברהם אלישיב, מייסד בית המדרש. בסוף ימי חוליו ולאחר פטירתו תפס את מקומו בנו, הרב יוסף שלום אלישיב מי שלימים יהיה הפוסק ההלכתי והמנהיג העיקרי של היהדות החרדית-ליטאית.

לאחר פטירת הרב אברהם אלישיב
---------------------------

הרב אברהם אלישיב היה מוסר שיעורים בקביעות בבית המדרש, מדי יום. עם פטירתו בשנת 1942 שלושים שנה לאחר שהקים ביחד עם הרב נחום אוירבך וחתנו, הרב שלמה אלישיב התמנה בנו, הרב יוסף שלום אלישיב לממלא מקומו בבית המדרש. כמסורת אביו המשיך למסור את שיעורו היומי ועם השנים החל בית המדרש לקבל זהות פוליטית לאחר שהרב אלישיב החל לשמש כמנהיגה הרוחני של מפלגת דגל התורה. כשהחלה זקנתו של הרב יוסף שלום אלישיב להשפיע עליו במצב הבריאותי הוא חדל מלהגיע אל בית המדרש תפארת בחורים ולמסור את שיעורו היומי, לשם כך הוקם בית כנסת קטן שיהיה קרוב לביתו תחת השם "תפארת בחורים".

לבית המדרש כמה מוסדות מסועפים, כולל האברכים לתלמידים מצוינים בראשות הרב בנימין אלישיב, בנו של הרב יוסף שלום אלישיב וכולל 'בנין ציון' שמו ע"ש הרב בן ציון סניידרס שהיה מגדולי הונגריה ונרצח בשואה. כיום רב בית המדרש הוא הרב שלמה אלישיב.

ראו גם
------

* שלמה אלישיב
* אברהם אלישיב
* יוסף שלום אלישיב

קישורים חיצוניים
----------------

* בית כנסת ובית מדרש תפארת בחורים, מאגר עמותות רשומות
* סיור החודש, איגוד בתי הכנסת העולמי
* בית מדרש תפארת בחורים, באתר "גיידסטאר ישראל"
* דמות קודשו של הגרי"ש, רדיו קול חי
* הרב אלישיב זצוק"ל, נייעס
* מרן הרב אלישיב נפטר, שטיבל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298009305171

 |
פירוש נוסף ערך זה עוסק בכינוי לאדם מתנשא ואליטיסט. אם התכוונתם למשמעות אחרת, ראו סנוב (פירושונים).
איור של המאייר הצרפתי ויקטור אז'ן ז'רוזה (צר')
**סנוב** הוא כינוי לאדם המתנשא על סביבתו, ורואה עצמו כשייך לקבוצה נעלה מסיבה כלשהי, למשל מוצא, מעמד כלכלי, אינטלקט, אנינות טעם ומומחיות בתחום כלשהו (כמו יין, קפה או מוזיקה), חינוך, צורת דיבור ועוד. סנוביות נחשבת למהותית במיוחד כאשר הבסיס לתחושת העליונות רעוע במיוחד.

מקורה של המילה באנגלית. לראשונה נעשה בה שימוש במשמעותה הנוכחית בחלק הראשון של המאה ה-19 בבריטניה, אך מקורה אינו לגמרי ברור. אפשר שהתפתחה בדרך כלשהי מ-snab שמופיעה במילון מ-1781 במשמעות "סנדלר סקוטי". ככל הנראה אין רגליים לסברה כי המקור הוא בראשי התיבות sine nobilitate, היינו, "ללא אצולה", שבהם כונו תלמידים בבית הספר היוקרתי איטון שהוריהם לא היו אצילים.

המילה זכתה לפופולריות בעקבות ספרו של ויליאם מקפיס ת'אקרי "The complete book of snobs" - אסופה של טורים סאטיריים שפורסמו בעיתון פאנץ' ויצאה לאור ב-1848. הספר מונה סוגים שונים של סנובים ושל התנהגויות סנוביות בחברה בת הזמן, ומבוסס על ניסיונו העשיר של ת'אקרי בחברתם של סנובים.

בחברה של ימינו, שבה הריבוד למעמדות מעורפל יותר מאשר בחברה הוויקטוריאנית, לובשת תופעת הסנוביזם צורות שונות והדינמיקה שלה מורכבת יותר מאשר זרימה של אופנות מחוגי האצולה מטה.

לקריאה נוספת
------------

* ישראל כהן, "הסנוב הישראלי", **מאזנים**, ינואר 1973, עמ' 128–137. (**המאמר זמין לצפייה** במאגר JSTOR לאחר הרשמה)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סנוב** |
| ויקישיתוף תמונות ומדיה בוויקישיתוף: **סנוב** |

* סנובים וסנוביות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551052005171
* BnF: cb119834308 (data)
* GND: 4125664-5
* LCCN: sh85123759
* LNB: 000297359

 |
**סרגיי פוסקפליס** (ברוסית: **Сергей Пускепалис**;‏ 15 באפריל 1966 – 20 בספטמבר 2022) היה שחקן ובמאי תיאטרון רוסי, זכה בפרס ניקה עבור תפקידיו בקולנוע ובפרסים נוספים.

ביוגרפיה
--------

סרגיי פוסקפליס נולד בקורסק למשפחה בעלת שורשים ליטאים-בולגרים. בהיותו ילד הוא לעיתים קרובות נסע בתקופת הקיץ לאזור קובנו והיה דובר ליטאית. בשנת 1980 המשפחה עברה לסרטוב. בשנת 1985 פוסקפליס סיים לימודי משחק בסרטוב. בשנת 1988, לאחר סיום שרות בצי של ברית המועצות הוא חזר לעירו. במשך כ-10 שנים הוא עבד בתיאטרון מקומי. בשנת 1999 הוענק לו תואר אמן הכבוד של הפדרציה הרוסית.

בשנת 2001 הוא סיים לימודי בימוי באקדמיה הרוסית לאמנויות התיאטרון במוסקבה. לאחר סיום הלימודים הוא התחיל לעבוד כבמאי תיאטרון בתיאטראות שונות ברוסיה. במקביל לעבודה זו, פוסקפליס המשיך להצטלם בסרטים וסדרות טלוויזיה.

סרגי פוסקפליס החל לשחק בקולנוע בשנת 2003. בשנת 2007 על משחקו בסרט "דברים פשוטים" הוא זכה בפרס ניקה, בפרס בפסטיבל קרלובי וארי ובפרס בפסטיבל "קינוטאבר". בשנת 2010 הוא זכה בפרס דוב הכסף על תפקידו בסרט אחר. בשנת 2018 הוא קיבל פרס נשר הזהב על תפקידו בסדרת טלוויזיה.

בשנת 2022 הוקרנו הסרטים "מריה: להציל את מוסקבה" ו"כנפיים מעל ברלין" בכיכובו, שהוקדשו לאירועי מלחמת העולם השנייה.

היה ידוע בתרומתו האזרחית הגדולה לאוכלוסיות שונות במצוקה ברוסיה, היה פעיל בארגונים התנדבותיים רבים ותורם נלהב למפעלים לאומיים שונים, בין היתר, עזרה הומניטרית במלחמה בדונבאס ובמלחמת האזרחים בסוריה.

ב-20 בספטמבר 2022 נהרג פוסקפליס בתאונת דרכים כשהיה בדרכו להעביר סיוע ללוחמים רוסים בדונבאס.

הסרט האחרון בהשתתפותו היה האפוס ההיסטורי "לב פרמה".

פילמוגרפיה נבחרת
----------------

* איך סיימתי את הקיץ (2010)
* חיים וגורל (2012)
* מטרו (2013)
* Black Sea (‏2014)
* הקרב על סבסטופול (2015)
* שוברת הקרח (2016)
* סופיה (2016)
* עצי אשוח חדשים (2017)
* בנתיב הייסורים (2017)
* אורדת הזהב (2018)
* פענוח (2019)
* על הקצה (2020)
* האוסקר הראשון (2022)
* מריה: להציל את מוסקבה (2021)
* כנפיים מעל ברלין (2022)
* לב פרמה (2022)

קישורים חיצוניים
----------------

ויקישיתוף מדיה וקבצים בנושא **סרגיי פוסקפליס** בוויקישיתוף
* 
* ביוגרפיה ורשימת סרטים (ברוסית)

* סרגיי פוסקפליס, במסד הנתונים הקולנועיים IMDb (באנגלית)

* סרגיי פוסקפליס, במסד הנתונים הקולנועיים KinoPoisk (ברוסית)

* סרגיי פוסקפליס, באתר MusicBrainz (באנגלית)

* סרגיי פוסקפליס, באתר Discogs (באנגלית)

הערות שוליים
------------

1. ↑  Joshua Manning, BREAKING NEWS: Russian actor and director Sergei Puskepalis dies in car crash, Euro Weekly News, ‏20 בספטמבר 2022 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 12023672
* BNE: XX5577767
* BnF: cb16648192j (data)
* GND: 143863517
* ISNI: 0000 0001 1807 9325
* LCCN: no2011036537
* MusicBrainz: 28050b7c-96aa-4c5d-9a01-0e58dcd0864a
* NLK: KAC2020M3132
* SUDOC: 242801005
* VIAF: 169039445
* WorldCat: lccn-no2011036537

 |
**Communication Arts** הוא כתב עת בינלאומי לתקשורת חזותית. הוא עוסק בנושאים שונים, וביניהם עיצוב גרפי, פרסומת, צילום, איור ומדיה אינטראקטיבית.

Communication Arts יוצא לאור בשישה גיליונות בשנה ומארח שש תחרויות יצירה בעיצוב גרפי, פרסום, צילום, איור, טיפוגרפיה ומדיה אינטראקטיבית. המגזין מתחזק גם שני אתרי אינטרנט: commarts.com ו-creativehotlist.com.

היסטוריה
--------

המגזין יצא לאור לראשונה בשנת 1959 על ידי ריצ'רד קווין ורוברט בלאנצ'ארד. הגיליון הראשון הופיע באוגוסט 1959 ככתב העת "*Journal of Commercial Art*". בין שאר החידושים שהיו בגיליון זה, ניתן לציין, כי היה זה כתב העת הראשון בארצות הברית שנדפס בדפוס אופסט. בתוך שישה חודשים, התפוצה בתשלום גדלה ל-10,000 עותקים. אולם הפרסום בתשלום היה נמוך ו-CA לא היה הצלחה כלכלית.

לאחר שבלנצ'ארד עזב, כדי להיכנס לעסקים בעצמו, קווין וצוות קטן המשיכו לכתוב, לעצב ולהפיק את המגזין. בסופו של דבר, התפוצה בתשלום עלתה ל-38,000 עותקים. החל משנת 2021, התפוצה בתשלום של CA עמדה על 21,000, לעומת 59,429 בשנת 2009. את המגזין ממשיכים לערוך ולפרסם ז'אן, אשתו של קווין, ובנם, פטריק קווין.

כדי לייצר הכנסה נוספת ותוכן ערכי, החל המגזין בשנת 1960 בתחרות שנתית בה שופטים מקצועיים קובעים את המנצחים. תוך כמה שנים התחרות השנתית גדלה, ובסופו של דבר התחלקה לארבע תחרויות שנתיות: עיצוב גרפי, פרסום, צילום ואיור. תחרות חמישית, אינטראקטיבית, נוספה בשנת 1995. בכל תחרויות של CA השופטים הם אנשי מקצוע יצירתיים. השופטים מחלקים פרסים המבוססים על יצירתיות ולא על החזר השקעה.

### נוכחות מקוונת

CA היה הראשון שהשיק, בשנת 1995 נוכחות באינטרנט (Communication Arts).

בנוסף להצגת עבודות יצירה בתקשורת חזותית, הוא כלל מדור לרישומי משרות. מדור המשרות גדל והושק מחדש בשנת 2001 כאתר עצמאי, Creative Hotlist. שני אתרים אלה מקבלים כשלושה מיליון צפיות בדף ו-250,000 מבקרים ייחודיים בחודש.

קישורים חיצוניים
----------------

ויקישיתוף מדיה וקבצים בנושא **Communication Arts** בוויקישיתוף
* 

* אתר האינטרנט הרשמי של Communication Arts (באנגלית)
* Communication Arts, ברשת החברתית פייסבוק

* Communication Arts, ברשת החברתית אקס (טוויטר)

* Communication Arts, ברשת החברתית אינסטגרם

* Communication Arts, ברשת החברתית LinkedIn

הערות שוליים
------------

1. ↑  Alliance for Audited Media, auditedmedia.com (באנגלית)
2. ↑  14 Essential Magazines for Graphic Designers, Webdesigner Depot, ‏2009-01-21 (באנגלית)
3. ↑  Communication Arts (magazine), Academic Dictionaries and Encyclopedias (באנגלית)
4. ↑  Merilyn D. Merenda, James W. Polichak, **Interpersonal Communication**, Boston, MA: Springer US, 1979, עמ' 31–67, מסת"ב 978-1-4684-6104-6
5. ↑  MediaKit\_2021.pdf, docs.google.com
6. ↑  Communication Arts Media Kit | Website, web.archive.org, ‏2008-12-17
קן ציפור טרופית אדומת מקור.
מבט על האי ליטל טובגו מהאי טובגו
**ליטל טובגו** (באנגלית: **Little Tobago** – טובגו הקטן) המכונה גם **אי ציפור גן העדן** (**Bird of Paradise Island**) הוא אי קטן הממוקם צפונית מזרחית לאי טובגו ומהווה חלק מרפובליקת טרינידד וטובגו.

שטחו של האי 1 קמ"ר, והוא ממוקם כ-2.4 ק"מ מספייסייד שבטובגו. גובה הנקודה הגבוהה באי - 137 מטרים מעל פני הים. הים בין האי ליטל טובגו לאי טובגו רדוד, ובשל כך מהווה אתר תיירות שכן ניתן לצפות בשוניות האלמוגים באמצעות סירות זכוכית.

חי וצומח
--------

באי גדל יער יבש המשמש כאתר קינון ורבייה לציפורים מקומיות רבות כגון פתון ים-סוף, יסעור גמדי, סולה לבנת-בטן, שחפית כהה ושחפית רסן.

בשנת 1909 יזם סר ויליאם אינגרם תוכנית להפוך את האי לבית גידול לציפור גן עדן (*Paradisaea apoda*), שהייתה אז בסכנת הכחדה בשל הציד הרב של הציפור בעבור נוצותיה. במסגרת התוכנית נרכש האי על ידי אינגרם והובאו לאי 45 ציפורים. לאחר מותו של אינגרם בשנת 1924 הורישו צאצאיו של אינגרם את האי לממשלת טרינידד וטובגו והורו שהאי ישמש כשמורת טבע. צוות של המגזין נשיונל ג'יאוגרפיק תיעד את הציפורים בשנת 1958 אולם ככל הנראה כל ציפורי גן העדן מתו במהלך הוריקן פלורה בשנת 1963.

קישורים חיצוניים
----------------

ויקישיתוף מדיה וקבצים בנושא **ליטל טובגו** בוויקישיתוף
**חיים מגרלשוילי** (נולד ב-4 ביולי 1982) הוא כדורגלן עבר ישראלי ששיחק בעמדת המגן השמאלי.

קריירה
------

מגרלשווילי החל את דרכו במחלקת הנוער של מכבי חיפה, ממנה עבר בגיל צעיר למחלקת הנוער של היריבה העירונית, הפועל חיפה. משחק הבכורה שלו בליגת העל במדי הפועל חיפה היה ב-1 במרץ 2002.

בעונת 2004/2005 חזר לשחק במדי מכבי חיפה, עמה זכה בשתי אליפויות ובגביע הטוטו. בעונתו הראשונה בקבוצה, אף על פי שהובא על תקן מחליף לנג'ואן גרייב הוותיק, תפס מגרלשווילי מקום קבוע בהרכב. בעונתו השנייה ביקש לעזוב אחרי שאיבד את המקום בהרכב לאדורם קייסי הוותיק שחזר לקבוצה, אך לבסוף נשאר בקבוצה ובעונה שלאחר מכן שיחקו השניים כמות משחקים שווה.

בתחילת עונת 2007/2008 עבר מגרלשוילי לוויטסה ארנהיים מליגת העל ההולנדית. מגרלשוילי מיעט לשחק בהולנד, ובינואר 2009 עבר למכבי תל אביב בהשאלה עד סוף העונה. את שער הבכורה במכבי כבש בניצחון 2–1 על עירוני קריית שמונה. מגרלשוילי זכה עם הקבוצה בגביע הטוטו לאחר שבישל את שער הניצחון של קבוצתו במשחק הגמר. מגרלשווילי הבקיע שער נגד מכבי חיפה במחזור ה-27 של עונת 2008/2009 אולם מאז, למעט משחקים בודדים, לא שותף ברבים ממשחקי הקבוצה ובסיום העונה שוחרר ממנה.

בעונת 2009/2010 חתם מגרלשווילי במכבי פתח תקווה לעונה אחת בלבד, אולם גם בקבוצה זו לא הצליח למצוא את מקומו, ולאחר מכן עבר לקבוצת אלקי לרנקה מליגת העל הקפריסאית.

ביולי 2011 חתם מגרלשוילי בקבוצת נעוריו מכבי חיפה אולם גם בעונה זו מיעט להשתתף במשחקים ובינואר 2012 הושאל לבית"ר ירושלים עד תום העונה. באוגוסט 2012 חתם לעונה נוספת בבית"ר ירושלים.

ביולי 2013 חתם מגרלשוילי לעונה אחת בא.א.ק. לרנקה הקפריסאית, תמורת שכר של 180 אלף דולר. בתום העונה עזב מגרלשווילי את הקבוצה והפך לשחקן חופשי.

בנובמבר 2014 חזר מגרלשוילי לקבוצת נעוריו הפועל חיפה. בעונת 2017/2018 הפך לשחקן מחליף בעקבות הצטרפותו של שמואל שיימן, אך היה שותף להעפלתה של הקבוצה לפלייאוף העליון, ובמחזור הראשון של הפלייאוף העליון כבש בדקה ה-90 את שער הניצחון מול מכבי תל אביב. ב-12 במאי 2018 ערך מגרלשוילי את הופעתו האחרונה בקריירה, במשחק מול מכבי נתניה, ובתום העונה זכה עם הפועל חיפה בגביע המדינה, על אף שלא שותף במשחק הגמר, בו ניצחה חיפה 3-1 את בית"ר ירושלים בהארכה.

ב-28 באוקטובר 2018, בגיל 36, הודיע מגרשווילי על פרישה רשמית ממשחק פעיל.

תארים
-----

מכבי חיפה
* אליפות: 2004/2005, 2005/2006
* גביע הטוטו - 2005/2006

מכבי תל אביב
* גביע הטוטו: 2008/2009

הפועל חיפה
* גביע המדינה: 2017/2018

קישורים חיצוניים
----------------

ויקישיתוף מדיה וקבצים בנושא **חיים מגרלשוילי** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Soccerway

הערות שוליים
------------

1. ↑  דורון בן דור, ‏חיים מגרלשווילי פורש: זמן להיפרד ולומר תודה, באתר ONE‏, 28 באוקטובר 2018
הפגנה של ארגון אלמגור נגד שחרור אסירים באוגוסט 2013
**אלמגור - ארגון נפגעי הטרור** הוקם בשנת ה'תשמ"ו (1986) על ידי קבוצה של נפגעי פעולות איבה (נפגעי טרור) בישראל. לארגון שתי מטרות: מאבק בארגוני הטרור ופעיליו בכלים משפטיים וציבוריים, וסיוע לנפגעי הטרור ומשפחותיהם.

מייסד ויו"ר הארגון הוא מאיר אינדור. השם "אלמגור" (אל-פחד) ניתן לארגון על ידי אורי אורבך כתשובת נגד לאחת ממטרות הטרור- לזרוע פחד בקרב הציבור.

פעילות
------

ארגון אלמגור מציג קו השולל שחרור מחבלים, גם במסגרת שחרור שבויים ישראלים, בנימוק שבעבר הוכח שרבים מהם חוזרים לדרך הטרור. במסגרת זו מבוצעים קמפיינים ציבורים נגד עסקאות לשחרור מחבלים, וכן מוגשות תביעות משפטיות בארץ ובעולם כנגד ארגוני הטרור. בעבר הוגשה תביעה כנגד יאסר ערפאת. ארגון אלמגור מצטרף לעיתים כמשיב כנגד עתירות שמטרתן למנוע הריסת בתי מחבלים.

ב-6 באוגוסט 2003 אישר הקבינט המדיני-ביטחוני שחרור אלפי פלסטינים העצורים בישראל כמחווה למנהיגי הרשות הפלסטינית. עקב עתירה של אלמגור, הורה בית המשפט הגבוה לצדק למדינה לפרסם את שמות העצורים והסיבה למעצרם, 48 שעות לפני שחרורם. לאחר מכן בדקו מתנדבי הארגון את שמות העצורים, וגילו ביניהם שלושה פעילי טרור שאינם עומדים בקריטוריונים לשחרור. משרד המשפטים הורה לבטל את שחרורם.

ב-2006 יצא הארגון במסע פרסום תחת הסיסמה "אסור לשחרר את גל הפיגועים הבא".

באוקטובר 2011 הגיש הארגון לבג"ץ עתירה נגד עסקת שליט, ועתירה נגד העסקה לשחרור אילן גרפל, שנעצר במצרים. שתי העתירות נדחו.

הארגון פורק בשנת 2020.

ב-20 בנובמבר 2023 הגיש הארגון עתירה ראשונה לבג"ץ נגד ההסכם שאושר על ידי הממשלה לשחרור אסירים ביטחוניים בתמורה לשחרור חטופים המוחזקים בידי חמאס ברצועת עזה. העתירה נדחתה על הסף באותו יום.

### סיוע לנפגעי הטרור

* פעילות חברתית: טיולים לנוער ולמשפחות, הצמדת חונכים אישים לילדים נפגעי טרור.
* סיוע משפטי: מתן סיוע משפטי לקבלת פיצויים מהמוסד לביטוח לאומי, ייצוג בפני ועדת הנכות.
* הנצחת נפגעי טרור: עריכת לוויות לחללים גלמודים, עזרה בהוצאת ספרי זיכרון.

ראו גם
------

* תנאי הכליאה של אסירים ביטחוניים בישראל

קישורים חיצוניים
----------------

* 

* אתר האינטרנט הרשמי של אלמגור - ארגון נפגעי טרור (בעברית ובאנגלית)
* אלמגור - ארגון נפגעי טרור, ברשת החברתית פייסבוק
* אלמגור - ארגון נפגעי טרור, ברשת החברתית פייסבוק

הערות שוליים
------------

1. ↑  80% מהמחבלים המשוחררים חזרו לפעילות טרור - תחקיר אלמגור
2. ↑  אלמגור - ארגון נפגעי טרור (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
3. ↑  עתירה ראשונה נגד ההסכם לשחרור חטופים הוגשה לבג"ץ ע"י ארגון אלמגור, באתר ynet, 22 בנובמבר 2023
4. ↑  בג"ץ דחה את העתירות נגד עסקת החטופים, באתר "סרוגים", 22 בנובמבר 2023;  
בג"ץ 8349/23 ארגון אלמגור ואחרים נ' מדינת ישראל, ניתן ב־22 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300586905171
* VIAF: 122527678
* WorldCat: viaf-122527678

 |